**Príloha výzvy č. 5**

**Zoznam oprávnených výdavkov  
k výzve na predkladanie ŽoNFP č. IROP-PO1-SC11-2016-11**

1. **Oprávnené výdavky**

|  |  |  |
| --- | --- | --- |
| Skupina oprávnených výdavkov | Oprávnené výdavky | Špecifikácia oprávnených výdavkov v zmysle EKRK |
| Trieda | 01 - Dlhodobý nehmotný majetok | |
| **013 - Softvér**[[1]](#footnote-1) | * nákup softvéru – výdavky na obstaranie softvéru vrátane výdavkov na obstaranie licencií súvisiacich s používaním softvéru - napr. multilicencie, skupinové licencie, atď., * modernizácia softvéru – napr. upgrade (pridávanie nových funkcionalít zhodnocujúcich softvér). | * 711003 Nákup softvéru * 718006 Modernizácia softvéru |
| **Trieda** | **02 – Dlhodobý hmotný majetok** |  |
| **021 - Stavby[[2]](#footnote-2)** | * rekonštrukcia a modernizácia ciest II. triedy (výnimočne ciest III. triedy), * stavebný dozor[[3]](#footnote-3), * nákup stavieb - nákup budov, objektov alebo ich častí, ktoré sú nevyhnutné v súvislosti s realizáciou rekonštrukcie ciest II. a III. triedy, * prípravná a projektová dokumentácia - vypracovanie projektovej dokumentácie vrátane zmien, variantných riešení a doplnkov (pre územné rozhodnutie, stavebné povolenie, realizačná dokumentácia, dokumentácia skutočného vyhotovenia stavby, porealizačné geodetické zameranie); prieskumné práce (geologický prieskum, hydrotechnické posúdenie) potrebné na spracovanie projektu; zameriavacie práce (vytýčenie stavby, zameranie súčasného stavu stavby a iné); expertízne posudzovania (napr. bezpečnostná inšpekcia a bezpečnostný audit), manipulačné a prevádzkové poriadky; plán organizácie výstavby vrátane projektu dopravného značenia, dokumentácia skutočného vyhotovenia stavby, * odborný autorský dohľad. | * 717001 Realizácia nových stavieb * 717002 Rekonštrukcia a modernizácia stavieb * 717003 Prístavby, nadstavby, stavebné úpravy * 712002 Nákup budov alebo objektov určených na likvidáciu * 716 Prípravná a projektová dokumentácia |
| **022 – Samostatné hnuteľné veci a súbory hnuteľných vecí** | * nákup a modernizácia výpočtovej techniky, vrátane príslušenstva, * nákup a modernizácia telekomunikačnej techniky; * nákup a modernizácia prevádzkových / špeciálnych strojov, prístrojov, zariadení, techniky a náradia (napr. v súvislosti s kontrolou a dozorom nad premávkou, meracie a monitorovacie technické prostriedky / zariadenia vrátane prvého zaškolenia obsluhy, ak verejné obstarávanie je realizované samostatne mimo stavebných prác), * modernizácia komunikačnej infraštruktúry.   V skupine 022 ide najmä o výdavky na nákup, rekonštrukciu a modernizáciu strojov a zariadení, ktoré priamo súvisia s realizáciou rekonštrukcie ciest II. a III. triedy ale nie sú súčasťou stavby - ide najmä o výdavky súvisiace s odstraňovaním nehodových lokalít a zvýšením bezpečnosti na cestách a križovatkách zavádzaním inteligentných riadiacich systémov (merače rýchlosti, signalizácia, mimoúrovňové križovanie, signalizačné zariadenia, ktoré reagujú na rýchlosť vozidiel, atď.). | * 713002 Nákup výpočtovej techniky * 713003 Nákup telekomunikačnej techniky * 713004 Nákup prevádzkových strojov, prístrojov, zariadení, techniky a náradia * 713005 Nákup špeciálnych strojov, prístrojov, zariadení, techniky, náradia a materiálu * 713006 Nákup komunikačnej infraštruktúry * 718002 Modernizácia Výpočtovej techniky * 718003 Modernizácia Telekomunikačnej techniky * 718004 Modernizácia Prevádzkových strojov, prístrojov, zariadení, techniky a náradia * 718005 Modernizácia Špeciálnych strojov, prístrojov, zariadení, techniky a náradia * 718007 Modernizácia Komunikačnej infraštruktúry |
| **027 - Pozemky** | * nákup pozemkov v rozsahu nevyhnutnom pre realizáciu rekonštrukciu ciest II. a III. triedy[[4]](#footnote-4) | * 711001 Nákup pozemkov |
| **029 - Ostatný dlhodobý hmotný majetok** | * technické rekultivácie (ako sú terénne úpravy, odstránenie následkov vodnej erózie, zdevastovania pôdy po stavebnej činnosti atď.). | * 719200 Ostatné |
| **Trieda** | **11 – Zásoby** | |
| **112 – Zásoby** | * nákup prevádzkových strojov, prístrojov, zariadení, telekomunikačnej a výpočtovej techniky, špeciálnej techniky, komunikačnej infraštruktúry, techniky a náradia, * nákup materiálu (napr. dopravné značky, uličné tabule).   V skupine 112 ide najmä o výdavky súvisiace s odstraňovaním nehodových lokalít a zvýšením bezpečnosti na cestách a križovatkách zavádzaním inteligentných riadiacich systémov (merače rýchlosti, signalizácia, mimoúrovňové križovanie, signalizačné zariadenia, ktoré reagujú na rýchlosť vozidiel, atď.). | * 633002 Materiál Výpočtová technika * 633003 Materiál Telekomunikačná technika * 633004 Materiál Prevádzkové stroje, prístroje, zariadenie, technika a náradie * 633005 Materiál Špeciálne stroje, prístroje, zariadenie, technika a náradie * 633006 Materiál Všeobecný * 633013 Materiál Softvér * 633019 Materiál Komunikačná infraštruktúra |
| **Trieda** | **51 – Služby** | |
| **518 – Ostatné služby** | * všeobecné služby (len služby spojené so zabezpečením informovanosti a komunikácie – výroba a osadenie dočasného pútača a stálej tabule alebo plagátu[[5]](#footnote-5)), * špeciálne služby (dodávateľským spôsobom) – prieskumné a projektové práce, archeologický prieskum, geometrický plán, * štúdie, expertízy, posudky - výdavky za všetky druhy posudkov, odborných vyjadrení, napr. znalecké, expertízne, ak nespĺňajú kritériá obstarania dlhodobého nehmotného majetku z kapitálových výdavkov. | * 637004 Všeobecné služby * 637005 Špeciálne služby * 637011 Štúdie, expertízy, posudky |
| **Trieda** | **52 – Osobné výdavky** | |
| **521 – Mzdové výdavky** | Len výdavky bezprostredne súvisiace s prípravou a riadením projektu (nepriame výdavky)[[6]](#footnote-6):   * cena práce (hrubá mzda a zákonné odvody zamestnávateľa) za zamestnancov prijímateľa a ostatné oprávnené výdavky v zmysle kap. 4.8.1 Pravidiel k OV, * cena práce (odmeny za práce vykonané mimo pracovného pomeru a zákonné odvodov zamestnávateľa) za zamestnancov prijímateľa a ostatné oprávnené výdavky v zmysle kap. 4.8.1 Pravidiel k OV, pričom mimo pracovným pomerom sa rozumejú vzťahy uzatvorené v zmysle ustanovení § 223-228a z. č. 311/2001 Z. z. Zákonníka práce v znení neskorších predpisov.   Oprávnené sú iba výdavky priamo súvisiace s prípravou a riadením projektu (manažér prípravy projektu, manažér pre verejné obstarávanie, projektový manažér, finančný manažér)[[7]](#footnote-7).  Výdavky sú oprávnené výlučne na uvedené pozície a musia výlučne súvisieť s prípravou žiadosti o NFP a implementáciou projektu. | * 610 Mzdy, platy, služobné príjmy a ostatné osobné vyrovnania * 620 Poistné a príspevok do poisťovní * 637027 Odmeny zamestnancov mimopracovného pomeru |
| **Trieda** | **90 - Zjednodušené vykazovanie výdavkov a rezerva** | |
| **930 – Rezerva na nepredvídané výdavky** | V súvislosti s rezervou na nepredvídané výdavky sú oprávnenými dodatočnými výdavkami[[8]](#footnote-8) :   1. dodatočné výdavky za stavebné práce (tzv. naviac práce) – stavebné práce, ktoré neboli pôvodne zahrnuté v zmluve o dielo, (napr. v projektovej dokumentácii), pričom priamo súvisia s cieľmi a aktivitami projektu a ich uskutočnenie je nevyhnutné na realizáciu projektu (napr. rezerva pre prípad navýšenia zmluvnej ceny z dôvodu vykonania dodatočného archeologického prieskumu a pod.). 2. dodatočné výdavky za služby stavebného dozoru – služby stavebného dozoru, ktoré neboli pôvodne zahrnuté v zmluve na výkon činnosti stavebného dozoru, pričom priamo súvisia s cieľmi a aktivitami projektu a ich poskytnutie je nevyhnutné na realizáciu projektu (napr. rezerva pre prípad navýšenia zmluvnej ceny z dôvodu predĺženia lehoty výstavby), | Uplatnenie rezervy na nepredvídané výdavky sa realizuje výlučne prostredníctvom konkrétnej skupiny oprávnených výdavkov, a výdavok musí zároveň spĺňať všeobecné podmienky oprávnenosti. |

V prípade, že žiadateľ/prijímateľ bude využívať nadobudnutý hmotný a nehmotný majetok okrem realizácie projektu aj na iné aktivity/činnosti nesúvisiace s realizáciou projektu, **oprávnené** na financovanie z EŠIF a ŠR SR **sú len pomerné výdavky** na obstaranie tohto majetku[[9]](#footnote-9).

V prípade identifikácie neoprávnených výdavkov projektu z dôvodu vecnej neoprávnenosti alebo neúčelnosti poskytovateľ v procese odborného hodnotenia zníži výšku žiadaných celkových oprávnených výdavkov projektu o identifikované neoprávnené výdavky, ktoré nebudú z IROP financované. V prípade, ak poskytovateľ identifikuje **30 % a viac** finančnej hodnoty žiadateľom definovaných celkových oprávnených výdavkov projektu ako **vecne neoprávnených a/alebo neúčelných, poskytovateľ vydá rozhodnutie o neschválení žiadosti o poskytnutie nenávratného finančného príspevku.**

1. **Neoprávnené výdavky**

Zoznam neoprávnených výdavkov je uvedený v kapitole 2.5 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa o poskytnutie NFP z IROP. Ostatné neoprávnené výdavky, vecne nevymedzené v uvedenej kapitole, sú uvedené v kapitole 4 Pravidiel oprávnenosti výdavkov pre IROP.

1. **Limity výdavkov**

Finančné a percentuálne limity pre vybrané typy výdavkov IROP a pre maximálnu výšku nepriamych výdavkov sú uvedené v prílohe 2.b Príručky pre žiadateľa o poskytnutie NFP z IROP. Tieto limity sú pre žiadateľa záväzné. Výdavky uvedené nad tento limit budú posúdené ako neoprávnené.

1. Limit pre tento oprávnený výdavok je uvedený v kapitole 3. tohto Zoznamu oprávnených výdavkov. [↑](#footnote-ref-1)
2. Všetky výdavky zaradené do skupiny výdavkov 021 – Stavby musia mať priamu väzbu na dosiahnutie cieľov projektu. V opačnom prípade budú považované za neoprávnené. Podmienky oprávnenosti výdavkov pre skupinu výdavkov 021 – Stavby sú uvedené v kapitole 4.1.2 až 4.5 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa. [↑](#footnote-ref-2)
3. Limit pre tento oprávnený výdavok je uvedený v Prílohe č. 2.b Príručky pre žiadateľa. [↑](#footnote-ref-3)
4. Limit pre tento oprávnený výdavok je uvedený v Prílohe č. 2.b Príručky pre žiadateľa. Podmienky oprávnenosti výdavkov na nákup pozemkov sú uvedené v kapitole 4.1.1 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa. [↑](#footnote-ref-4)
5. Limit pre tento oprávnený výdavok je uvedený v Prílohe č. 2.b Príručky pre žiadateľa. Podmienky oprávnenosti výdavkov na informovanie a komunikáciu sú uvedené v kapitole 4.12 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa. [↑](#footnote-ref-5)
6. Limit pre tento oprávnený výdavok je uvedený v Prílohe č. 2.b Príručky pre žiadateľa. Podmienky oprávnenosti osobných výdavkov sú uvedené v kapitole 4.8.1 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa. [↑](#footnote-ref-6)
7. Limit pre tento oprávnený výdavok je uvedený v Prílohe č. 2.b Príručky pre žiadateľa [↑](#footnote-ref-7)
8. Limit pre tento oprávnený výdavok je uvedený v Prílohe č. 2.b Príručky pre žiadateľa. Podmienky oprávnenosti výdavkov pre dodatočné výdavky sú uvedené v kapitole 4.13 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa. [↑](#footnote-ref-8)
9. Bližšie informácie sú uvedené v kapitole 4.6 Pravidiel oprávnenosti výdavkov pre IROP, ktoré tvoria prílohu č. 2.a Príručky pre žiadateľa o poskytnutie NFP z IROP. [↑](#footnote-ref-9)